ประกาศคณะกรรมการพิจารณามาตรการปกป้องประกาศคณะกรรมการพิจารณามาตรการปกป้องเรื่องมาตรการปกป้องจากการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๖[๑] ตามที่ได้มีประกาศคณะกรรมการพิจารณามาตรการปกป้อง เรื่องมาตรการปกป้องชั่วคราวจากการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนที่เพิ่มขึ้น พ.ศ. ๒๕๕๖ ลงวันที่ ๒๒ กุมภาพันธ์ พ.ศ.๒๕๕๖ ซึ่งแก้ไขเพิ่มเติมโดยประกาศคณะกรรมการพิจารณามาตรการปกป้อง เรื่องมาตรการปกป้องชั่วคราวจากการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนที่เพิ่มขึ้น (ฉบับที่ ๒) พ.ศ. ๒๕๕๖ ลงวันที่ ๓๑พฤษภาคม พ.ศ. ๒๕๕๖ และประกาศคณะกรรมการพิจารณามาตรการปกป้อง เรื่องมาตรการปกป้องชั่วคราวจากการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนที่เพิ่มขึ้น (ฉบับที่ ๓) พ.ศ. ๒๕๕๖ ลงวันที่ ๑๘ กรกฎาคมพ.ศ. ๒๕๕๖กำหนดให้เรียกเก็บอากรชั่วคราวสำหรับการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วน ในอัตราร้อยละ ๓๓.๑๑ ของราคาซี ไอ เอฟโดยยกเว้นการเรียกเก็บอากรชั่วคราวสำหรับผู้นำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วน ตามบัญชี ก. บัญชี ข. และบัญชี ค.ท้ายประกาศคณะกรรมการพิจารณามาตรการปกป้องฉบับดังกล่าว นั้นบัดนี้ คณะกรรมการพิจารณามาตรการปกป้องมีคำวินิจฉัยชั้นที่สุดเมื่อวันที่ ๑๒ กันยายน พ.ศ. ๒๕๕๖ ว่ามีการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนที่เพิ่มขึ้นและก่อให้เกิดความเสียหายอย่างร้ายแรงแก่อุตสาหกรรมภายในโดยเป็นความเสียหายที่ชัดแจ้งที่เกิดแก่อุตสาหกรรมภายในจึงให้เรียกเก็บอากรจากการนำเข้าสินค้าที่เพิ่มขึ้นดังกล่าวอาศัยอำนาจตามความในมาตรา ๖ (๑) มาตรา ๒๖ มาตรา ๒๗ มาตรา ๒๘ มาตรา ๓๒มาตรา ๓๓ และมาตรา ๓๔แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการพิจารณามาตรการปกป้องออกประกาศไว้ ดังต่อไปนี้ข้อ ๑ประกาศนี้เรียกว่า ประกาศคณะกรรมการพิจารณามาตรการปกป้อง เรื่องมาตรการปกป้องจากการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนที่เพิ่มขึ้น พ.ศ. ๒๕๕๖ข้อ ๒ประกาศนี้ให้ใช้บังคับตั้งแต่วันที่ ๑๕ กันยายน พ.ศ. ๒๕๕๖ เป็นต้นไปจนถึงวันที่ ๒๖ กุมภาพันธ์ พ.ศ. ๒๕๕๙ข้อ ๓ให้เรียกเก็บอากรปกป้องสำหรับการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนความหนา ๐.๙ - ๕๐.๐ มิลลิเมตร และความกว้าง ๑๐๐ - ๓,๐๔๘ มิลลิเมตร ภายใต้พิกัดอัตราศุลกากรประเภทที่ ๗๒๒๕๓๐๙๐๐๑๑, ๗๒๒๕๓๐๙๐๐๑๒, ๗๒๒๕๓๐๙๐๐๑๓,๗๒๒๕๓๐๙๐๐๑๔, ๗๒๒๕๓๐๙๐๐๒๑, ๗๒๒๕๓๐๙๐๐๒๒, ๗๒๒๕๓๐๙๐๐๒๓, ๗๒๒๕๓๐๙๐๐๒๔,๗๒๒๕๓๐๙๐๐๙๐, ๗๒๒๕๔๐๙๐๐๑๑, ๗๒๒๕๔๐๙๐๐๑๒, ๗๒๒๕๔๐๙๐๐๑๓, ๗๒๒๕๔๐๙๐๐๑๔,๗๒๒๕๔๐๙๐๐๒๑, ๗๒๒๕๔๐๙๐๐๒๒, ๗๒๒๕๔๐๙๐๐๒๓, ๗๒๒๕๔๐๙๐๐๒๔, ๗๒๒๕๔๐๙๐๐๙๐,๗๒๒๖๙๑๑๐๐๑๑, ๗๒๒๖๙๑๑๐๐๑๒, ๗๒๒๖๙๑๑๐๐๑๓, ๗๒๒๖๙๑๑๐๐๑๔, ๗๒๒๖๙๑๑๐๐๒๑,๗๒๒๖๙๑๑๐๐๒๒, ๗๒๒๖๙๑๑๐๐๒๓, ๗๒๒๖๙๑๑๐๐๒๔, ๗๒๒๖๙๑๑๐๐๙๐, ๗๒๒๖๙๑๙๐๐๑๑,๗๒๒๖๙๑๙๐๐๑๒, ๗๒๒๖๙๑๙๐๐๑๓, ๗๒๒๖๙๑๙๐๐๑๔, ๗๒๒๖๙๑๙๐๐๒๑, ๗๒๒๖๙๑๙๐๐๒๒,๗๒๒๖๙๑๙๐๐๒๓, ๗๒๒๖๙๑๙๐๐๒๔, ๗๒๒๖๙๑๙๐๐๙๐ดังนี้(๑) การนำเข้าสินค้าดังกล่าวตั้งแต่วันที่ ๑๕ กันยายน พ.ศ. ๒๕๕๖ถึงวันที่ ๒๖ กุมภาพันธ์ พ.ศ. ๒๕๕๗ ในอัตราร้อยละ ๔๔.๒๐ ของราคาซี ไอ เอฟ(๒) การนำเข้าสินค้าดังกล่าวตั้งแต่วันที่ ๒๗ กุมภาพันธ์ พ.ศ. ๒๕๕๗ถึงวันที่ ๒๖ กุมภาพันธ์ พ.ศ. ๒๕๕๘ ในอัตราร้อยละ ๔๓.๕๗ ของราคาซี ไอ เอฟ(๓) การนำเข้าสินค้าดังกล่าวตั้งแต่วันที่ ๒๗ กุมภาพันธ์ พ.ศ. ๒๕๕๘ถึงวันที่ ๒๖ กุมภาพันธ์ พ.ศ. ๒๕๕๙ ในอัตราร้อยละ ๔๒.๙๕ ของราคาซี ไอ เอฟข้อ ๔มิให้เรียกเก็บอากรปกป้องตามข้อ ๓ สำหรับการนำเข้าสินค้าที่มีแหล่งกำเนิดจากประเทศกำลังพัฒนาตามบัญชี ก. ท้ายประกาศข้อ ๕ให้ยกเว้นการเรียกเก็บอากรปกป้องสำหรับผู้นำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วน ตามบัญชี ข. ท้ายประกาศ ในกรณีดังต่อไปนี้(๑) กรณีที่นำเข้ามาเพื่อรีดเย็นต่อ(๒) กรณีที่นำเข้ามาเพื่อใช้ในอุตสาหกรรมยานยนต์(๓) กรณีที่นำเข้ามาเพื่อชุบแข็งต่อ(๔) กรณีที่เป็นเหล็กเกรดพิเศษสำหรับสินค้าที่นำเข้ามาตาม (๓) และ (๔)ให้ยกเว้นการเรียกเก็บอากรปกป้องเฉพาะสินค้าที่มีมาตรฐานและชั้นคุณภาพตามบัญชี ค.ท้ายประกาศข้อ ๖ให้ยกเว้นการเรียกเก็บอากรปกป้องสำหรับสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วน ที่นำเข้ามาผลิตเพื่อการส่งออก ในกรณีดังต่อไปนี้(๑)กรณีที่ผู้ประกอบอุตสาหกรรมและผู้ประกอบการค้าเพื่อส่งออกนำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒)กรณีที่ผู้ได้รับการส่งเสริมตามกฎหมายว่าด้วยการส่งเสริมการลงทุนนำสินค้าดังกล่าวเข้ามาเพื่อการส่งออกภายใต้กฎหมายว่าด้วยการส่งเสริมการลงทุน(๓) กรณีที่ผู้นำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยศุลกากรทั้งนี้การยกเว้นการเรียกเก็บอากรปกป้องต้องปฏิบัติให้เป็นไปตามหลักเกณฑ์ วิธีการและเงื่อนไขในการยกเว้นอากรขาเข้าเพื่อการส่งออก ตามที่กฎหมายว่าด้วยการนั้นกำหนดแล้วแต่กรณีประกาศณ วันที่ ๑๒ กันยายน พ.ศ. ๒๕๕๖นิวัฒน์ธำรง บุญทรงไพศาลรัฐมนตรีว่าการกระทรวงพาณิชย์ประธานคณะกรรมการพิจารณามาตรการปกป้อง[เอกสารแนบท้าย]๑. บัญชี ก. ท้ายประกาศคณะกรรมการพิจารณามาตรการปกป้อง เรื่องมาตรการปกป้องจากการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนที่เพิ่มขึ้น พ.ศ. ๒๕๕๖๒. บัญชี ข. ท้ายประกาศคณะกรรมการพิจารณามาตรการปกป้อง เรื่องมาตรการปกป้องจากการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนที่เพิ่มขึ้น พ.ศ. ๒๕๕๖๓.[๒]บัญชี ค. ท้ายประกาศคณะกรรมการพิจารณามาตรการปกป้อง เรื่อง มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๒) พ.ศ. ๒๕๕๗ (แก้ไขเพิ่มเติม)(ดูข้อมูลจากภาพกฎหมาย)ประกาศคณะกรรมการพิจารณามาตรการปกป้องเรื่อง มาตรการปกป้องจากการนำเข้าสินค้าเหล็กแผ่นรีดร้อนเจืออื่น ๆชนิดเป็นม้วนและไม่เป็นม้วนที่เพิ่มขึ้น (ฉบับที่ ๒) พ.ศ. ๒๕๕๗[๓]ปณตภร/ผู้จัดทำ๑๓ มีนาคม ๒๕๕๗[๑] ราชกิจจานุเบกษาเล่ม ๑๓๐/ตอนพิเศษ ๑๑๗ ง/หน้า ๗/๑๓ กันยายน ๒๕๕๖[๒] บัญชี ค. ท้ายประกาศคณะกรรมการพิจารณามาตรการปกป้องเรื่อง มาตรการปกป้องจากการนำเข้าสินค้าเหล็กแผ่นรีดร้อนเจืออื่น ๆ ชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๖ แก้ไขเพิ่มเติมเป็นบัญชี ค. ท้ายประกาศคณะกรรมการพิจารณามาตรการปกป้อง เรื่องมาตรการปกป้องจากการนำเข้าสินค้าเหล็กแผ่นรีดร้อนเจืออื่น ๆ ชนิดเป็นม้วนและไม่เป็นม้วนที่เพิ่มขึ้น(ฉบับที่ ๒) พ.ศ. ๒๕๕๗ โดยประกาศคณะกรรมการพิจารณามาตรการปกป้อง เรื่อง มาตรการปกป้องจากการนำเข้าสินค้าเหล็กแผ่นรีดร้อนเจืออื่นๆ ชนิดเป็นม้วนและไม่เป็นม้วนที่เพิ่มขึ้น (ฉบับที่ ๒) พ.ศ. ๒๕๕๗[๓] ราชกิจจานุเบกษา เล่ม๑๓๑/ตอนพิเศษ ๔๑ ง/หน้า ๑๗/๔ มีนาคม ๒๕๕๗